CELEX: 62014TA0452
Language: hr
Date: 2015-06-11 00:00:00
Title: Predmet T-452/14: Presuda Općeg suda od 11. lipnja 2015. – Laboratoires CTRS protiv Komisije („Lijekovi za ljudsku uporabu — Lijekovi za rijetke bolesti — Odobrenje za stavljanje u promet lijeka Cholic Acid FGK (pod nazivom Kolbam) — Terapijske indikacije — Isključivo pravo stavljanja u promet — Članak 8. stavak 1. Uredbe (EZ) br. 141/2000”)

27.7.2015   
            
            
               HR
            
            
               Službeni list Europske unije
            
            
               C 245/17
            
         Presuda Općeg suda od 11. lipnja 2015. – Laboratoires CTRS protiv Komisije
   (Predmet T-452/14) (1)
   
   ((„Lijekovi za ljudsku uporabu - Lijekovi za rijetke bolesti - Odobrenje za stavljanje u promet lijeka Cholic Acid FGK (pod nazivom Kolbam) - Terapijske indikacije - Isključivo pravo stavljanja u promet - Članak 8. stavak 1. Uredbe (EZ) br. 141/2000”))
   (2015/C 245/20)
   Jezik postupka: engleski
   
      Stranke
   
   
      Tužitelj: Laboratoires CTRS (Boulogne-Billancourt, Francuska) (zastupnici: K. Bacon, barrister, M. Utges Manley i M. Vickers, solicitors)
   
      Tuženik: Europska komisija (zastupnici: E. White, P. Mihaylova i A. Sipos, agenti)
   
      Predmet
   
   Kao glavni, zahtjev za djelomično poništenje Provedbene odluke Komisije C (2014) 2375 od 4. travnja 2014. o odobrenju stavljanja u promet u iznimnim okolnostima lijeka za rijetke bolesti za ljudsku uporabu „Cholic Acid FGK – kolna kiselina” na temelju Uredbe Europskog parlamenta i Vijeća (EZ) br. 726/2004, kako je izmijenjena Provedbenom odlukom Komisije C (2014) 6508 od 11. rujna 2014. o prijenosu i izmjeni odobrenja za stavljanje u promet, koje je izdano u iznimnim okolnostima Odlukom C (2014) 2375 za lijek za rijetke bolesti za ljudsku uporabu „Kolbam – kolna kiselina”, u dijelu u kojem se u njoj u bitnom navodi da je stavljanje u promet tog lijeka odobreno za terapijske indikacije lijeka Orphacol ili, podredno, zahtjev za poništenje članka 1. te odluke.
   
      Izreka
   
   
               1.
            
            
               Poništava se Provedbena odluka Komisije C (2014) 2375 od 4. travnja 2014. o odobrenju stavljanja u promet u iznimnim okolnostima lijeka za rijetke bolesti za ljudsku uporabu „Cholic Acid FGK – kolna kiselina” na temelju Uredbe Europskog parlamenta i Vijeća (EZ) br. 726/2004, kako je izmijenjena Provedbenom odlukom Komisije C (2014) 6508 od 11. rujna 2014. o prijenosu i izmjeni odobrenja o stavljanju u promet, koje je izdano u iznimnim okolnostima Odlukom C (2014) 2375 za lijek za rijetke bolesti za ljudsku uporabu „Kolbam – kolna kiselina”.
            
         
               2.
            
            
               Nalaže se Europskoj komisiji snošenje vlastitih troškova kao i troškova Laboratoires CTRS.
            
         
               3.
            
            
               ASK Pharmaceuticals GmbH snosit će vlastite troškove.
            
         
      (1)  SL C 253, 4. 8. 2014.